**iPhone 12** և **iPhone 12 մինի**, Apple ընկերության ստեղծած սմարթֆոններ։

iPhone 12-ը 14-րդ սերնդի բազային մոդել է, որը փոխարինում է iPhone 11 սմարթֆոնին։ Ցուցադրվել է 2020 թվականի հոկտեմբերի 13-ին իր «կրտսեր եղբոր» (նվազեցված տարբերակի)՝ iPhone 12 մինիի և iPhone 12 Pro և iPhone 12 Pro Max «պրոֆեսիոնալ» մոդելների հետ։ Սա Apple-ի սմարթֆոնների առաջին սերունդն է, որն աջակցում է 5G բջջային կապի ստանդարտին։

IPhone 12 մինի անվանումը ստացած փոքրացված տարբերակն ունի նույն պրոցեսորը և նույն տեսախցիկները, ինչ բազային iPhone 12-ը, սակայն ունի ավելի փոքր չափսեր՝ 5,4 դյույմ անկյունագծով էկրան և 113 գրամ կշիռ։ Բոլոր հիմնական հատկանիշները նույնական են բազային մոդելի բնութագրերին, տարբերվում են միայն Էկրանի անկյունագիծը, թույլտվությունը և մարտկոցի հզորությունը։

Տեխնիկական նկարագրություն
-------------------------

### Պրոցեսոր

Օգտագործվում է տասնվեցերորդ Apple A14 Bionic պրոցեսոր։

### Էկրան

#### iPhone 12

iPhone 12-ը հագեցած է 6,1 դյույմ անկյունագծով OLED էկրանով, որն արտադրվել է Super Retina XDR տեխնոլոգիայով, 2532 × 1170 պիքսել և 460 PPI խտությամբ (մեկ դյույմի պիքսելները) էկրանով։ Առավելագույն լուսավորությունը 1200 nt է։ Էկրանը պատված է Ceramic Shield կերամիկական ծածկույթով, արտադրված Corning ընկերության հետ համատեղ։

#### iPhone 12 մինի

iPhone 12 մինին ունի 5,4 դյույմ անկյունագծով OLED էկրան։ Ինչպես ավագ մոդելի պարագայում, այստեղ ևս էկրանն արտադրվում է Super Retina XBM տեխնոլոգիայով։ էկրանի թույլտվությունը 2340 × 1080 պիքսել է, պիքսելների խտությունը՝ 476 ppi։

### Տեսախցիկ

Սմարթֆոնը հագեցած է երկակի հիմնական (backcourt) տեսախցիկով՝ հետևի տեսախցիկներից մեկը ուլտրալայնանկյուն է, մյուսը՝ լայնանկյուն․ երկուսն էլ ունեն 12 մեգապիքսել թույլտվություն։ Լայնանկյուն տեսախցիկի դիաֆրագման հավասար է ƒ/1.6, ուլտրալայնանկյանը՝ ƒ/2.4։ Ապահովում է կրկնակի օպտիկական և հնգակի թվային խոշորացում։

Առջևի տեսախցիկն ունի 12 մեգապիքսել թույլտվություն։

### SIM

Սմարթֆոնն ունի մեկ nano-SIM բնիկ և մեկ ինտեգրված eSIM քարտ։ Հետևաբար կա հնարավորություն կարգավորել և միաժամանակ օգտվել երկու հեռախոսահամարից։

Չինական տարբերակը շուկայում (Կոնտինենտալ Չինաստան, Հոնկոնգ, Մակաո) ունի երկակի բնիկ՝ երկու SIM քարտի համար։

Դիզայն
------

Ինչպես էկրանը, հետևի վահանակը պաշտպանված է նորարարական ապակե կերամիկական ծածկույթով, որը ստացել է «Ceramic Shield» անվանումը։

Սմարթֆոնի շրջանակը պատրաստված է մետաղից (ալյումինից)։ Սմարթֆոնն ունի պաշտպանություն փոշուց և խոնավությունից՝ ըստ IP68 ստանդարտի։

Ներքևի գտնվում են Lightning միակցիչը, բարձրախոսը և որպես բարձրախոս ոճավորված երկու խոսափող։ Ձախ կողմում տեղակայված են ձայնի ուժգնության կարգավորման կոճակները և ձայնային ռեժիմի անջատիչը, աջ կողմում՝ կողպեքի կոճակը և մեկ SIM քարտի բնիկը։ Երրորդ միկրոֆոնը գտնվում է երկակի տեսախցիկի քառակուսի բլոկում։

iPhone 12 և 12 մինի սմարթֆոնները վաճառվելու են 5 գույնով՝ սև, սպիտակ, կարմիր, կանաչ և կապույտ։

Կոմպլեկտավորում
---------------

Կոմպլեկտից հանվել են EarPods ականջակալները և հոսանքի ադապտերը, նրանց փոխարեն iPhone-ին կցված է USB-C/Lightning մալուխը արագ լիցքավորման համար։ Apple կազմակերպության խոսքով՝ դա արվել է ածխաթթու գազի արտանետումները կրճատելու նպատակով, քանի որ օգտատերերի մեծ մասն արդեն ունի անհրաժեշտ պարագաներ։

Ծանոթագրություններ
------------------

1. ↑  «iPhone 12 Pro Models Have 6GB of RAM, iPhone 12 and 12 Mini Remain at 4GB». *MacRumors*. 2020 թ․ հոկտեմբերի 14. Վերցված է 2020 թ․ հոկտեմբերի 20-ին.
2. 1 2 3 4 5  «Apple представила iPhone 12». *Lenta.ru*. 2020 թ․ հոկտեմբերի 13.
3. ↑  «Apple вступает в эру 5G с новым iPhone». *BCS Express*. 2020 թ․ հոկտեմբերի 7. Արխիվացված է օրիգինալից 2022 թ․ ապրիլի 28-ին. Վերցված է 2020 թ․ նոյեմբերի 30-ին.
4. 1 2  «Представлены iPhone 12 и iPhone 12 mini — первые смартфоны Apple с поддержкой 5G». *3D News*. 2020 թ․ հոկտեմբերի 12.
5. 1 2  «Apple представила четыре смартфона нового поколения iPhone 12». *Российская газета*. 2020 թ․ հոկտեմբերի 13.
6. 1 2  «Apple представила новый iPhone 12 с поддержкой 5G». *Interfax*. 2020 թ․ հոկտեմբերի 13.
7. ↑  «Apple представила новые iPhone 12 с поддержкой 5G». РБК. 2020 թ․ հոկտեմբերի 13.
8. ↑  «Раскрыта «начинка» экранного выреза Apple iPhone 12 Pro». *3D News*. 2020 թ․ ապրիլի 20.
9. ↑  «iPhone 12 и iPhone 12 mini — Спецификации — Apple (RU)». *Apple (Россия)* (ռուսերեն).
10. ↑  «Как Apple манипулирует фактами и экономит на своих фанатах: итоги презентации iPhone 12». *Ferra.ru*. 2020 թ․ հոկտեմբերի 14.
11. ↑  «iPhone 12 в четыре раза крепче предшественников. Так считают в Apple». *PriceMedia*. 2020 թ․ հոկտեմբերի 14.

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «IPhone 12» հոդվածին։ |

* iPhone 12 Apple ընկերության պաշտոնական կայքում